《初欲登小孤惠济庙水盛风驶回首已远矣》
宋代·董嗣杲

芦荻萧萧掩败汀，抛南抛北惯曾经。
淮山有雪侵云白，江水无风接树青。
吟卷纪游挥小草，醉篷埋恨载浮萍。
庙门转眼随帆过，不得重登绝顶亭。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。